**ARTICLES (АРТИКЛЬДЕР)**

Ағылшын тілінде әдетте зат есімдерінің алдынан артикль қолданылады. Артикльдердің дербес лексикалық мағынасы жоқ, олар тек зат есімдермен тіркесе отырып, олардың грамматикалық құрылысында артикльдер ерекше орын алады. Артикльдер белгілілік және белгісіздік ұғымдарының көрсеткіші болып саналады, сондайақ белгілілік (definite article) артиклі және белгісіздік (indefinite article) артиклі болып екіге бөлінеді.

**INDEFINITE ARTICLE (БЕЛГІСІЗДІК АРТИКЛІ)**

**A / an** белгісіздік артиклі белгісіздік мағынаны білдіріп, саналатын зат есімдердің (countable nouns) тек жекеше түрімен қолданылады. Жазылуымен қатар, оқылуы да дауыссыз дыбыспен басталған сөздермен **а** белгісіздік артиклі қолданылады. Сондайақ, жазылуымен қатар оқылуы да дауысты дыбыспен басталған сөздермен **аn** белгісіздік артиклі қолданылады. Мысалы:

1. Дауыссыз дыбыспен басталатын сөздер:

a book a student

a mosque a dictionary

a university a uniform

a union a European

a famous writer a beautiful girl

1. Дауысты дыбыспен басталатын сөздер:

an apple an orange

an umbrella an elephant

an engine an inspector

an hour an heir

an honest man an ugly prince

БЕЛГІСІЗДІК АРТИКЛІ ТӨМЕНДЕГІДЕЙ ЖАҒДАЙЛАРДА ҚОЛДАНЫЛАДЫ:

1. Бір зат (нәрсе немесе кісі) туралы алғаш рет әңгіме қозғалғанда, яғни ол туралы бұрыннан хабарымыз болмаған жағдайда немесе затқа байланысты нақтылық көрсетілмеген жағдайда, a / an белгісіздік артиклі қолданылады.

Мысалы:

This is **an apple.** Мынау - алма.

That is **a pear.** Анау - алмұрт.

I met **an Englishman** at the wedding. Мен тойда бір ағылшынмен таныстым.

We saw **a bear** in the forest. Біз орманда аю көрдік.

It is **an interesting film.** Бұл - сқызық кино.

**He is a very hospitable man.** Ол - өте қонақжай кісі.

She works in **a factory.** Ол бір фабрикада жұмыс істейді.

Write **a composition** about your friend. Досыңыз туралы шығарма жазыңыз.

1. **A / an** белгісіздік артиклі бір кісінің мамандығы немесе қызметі туралы сөз қозғалғанда қолданылады. Мысалы:

Meruert is **a nurse.** Меруерт - медбике.

Mukhtar is **an engineer.** Мұхтар - инженер.

His fiancée is **a good lawyer**. Оның қалыңдығы - жақсы адвокат.

Saken`s father-in-law is **a manager**. Сәкеннің қайынатасы - директор.

Mr Nurakhmetov **is a dean.** Нұрахметов мырза - декан.

ЕСКЕРТУ: Егер кісінің мамандығы немесе қызметі айқындаушы қызмет атқарып тұрған жағдайда **the** белгілік артиклі қолданылады.

Saken`s father-in-law is **the manager** of the “Kazygurt” Hotel.

Сәкеннің қайынатасы – “Қазығұрт” қонақүйінің директоры.

Mr Nurakhmetov is **the Dean** of the Faculty of International Relations.

Нұрахметов мырза - Халықаралық қатынастар факультетінің деканы.

1. **A / an** артиклі белгісіздікпен қатар, жалқылық ұғымын білдіріп, заттың жеке екенін көрсету үшін де қолданылады.

She has got **a daughter.** Оның бір қызы бар.

There is **a hotel** next to the post-office. Поштаның жанында бір қонақүй бар.

Can I ask you **a question?** Сізге бір сұрақ қоюға бола ма?

1. **A / an** артиклі сондай ақ жекеше түрдегі заттарды жалпылап атауды қолданылады. Мысалы:

**A baby** must sleep at least twelve hours a day.

Сәби күнде кем дегенде он екі сағат ұйықтауы керек.

**A child** learns a foreign language faster than an adult.

Бала шет тілін ересек кісіден жылдамырақ үйренеді.

**A kangaroo** jumps the highest of all animals.

Жан жануарлардың ішінде ең биікке кенгуру секіреді.

ЕСТЕ САҚТАҢЫЗ:

Саналмайтын зат есімдер ешқашан белгісіздік артиклін қабылдамайды.

Мысалы:

**Time** is money. Уақыт ақша.

**Love** is blind. Махаббат көзсіз көбелек.

**Cotton** grows in the South of Kazakhstan. Мақта Қазақстанның оңтүстігінде өседі.

No **news** is good news. Хабардың болмауы жақсы хабар.

**Life** is short, art is long. Өмір қысқа, өнер мәңгілік.

**Gold** is a valuable metal. Алтын құнды металл.

**DEFINITE ARTICLE (БЕЛГІЛІЛІК АРТИКЛІ)**

1. **The** белгілілік артиклі белгілі нәрсені немесе кісіні көрсетуде қолданыла отырып, белгілілікті және нақтылықты білдіреді. Мысалы:

**The rector** will come at eleven o`clock. Ректор сағат он бірде келеді.

**The children** are playing in the garden. Балалар бақшада ойнап жүр.

Where is **the new computer?** Жаңа компьютер қайда?

**Where are the chairs?** Орындықтар қайда?

Open **the windows.** Терезелерді аш.

Wait for **the boss.** Бастықты күтіңдер.

Did you clean **the balcony?** Балконды тазаладың ба?

1. Заттың аты қайталана отырып,нақтылық, белгілілік көрсетілген жағдайда немесе аталған зат туралы бұрыннан хабарымыз болған жағдайда **the** белгілілік артиклі қолданылады. Бұл ереже қатыстық есімдікті сөйлемдерді де қамтиды.

Мысалы:

I bought a blouse and a skirt yesterday. **The blouse** was expensive and **the skirt** was cheap.

Кеше бір жейде және бір юбка сатып алдым. Жейде қымбат, юбка арзан еді.

I met a girl at the wedding. **The girl** was very beautiful.

Мен тойда бір қызбен таныстым. Қыз өте сұлу еді.

We went to the theatre yesterday evening. **The play** was very interesting.

Біз кеше кешке театрға бардық. Қойылым өте қызықты болды.

**The students** who won the competition will go to America tomorrow.

Жарыста жүлделі орын алған студенттер ертең Америкаға кетеді.

**The bus** which goes to the airport runs every twenty minutes.

Әуежайға қатынайтын автобус жиырма минут сайын жүреді.

1. Мұхит, теңіз, өзен, бұғаз, шығанақ, канал, шөл және тау тізбектерінің аттарының алдынан **the** белгілілік артиклі қолданылады.

the Pacific Ocean Тынық мұхиты

the Indian Ocean Үнді мұхиты

the Caspian Sea Каспий теңізі

the Mediterranean Sea Жер Орта теңізі

the Syrdaria Сырдария өзені

ЕСКЕРТУ: Жалғыз тау және шың аттарының алдында **the** белгілілік артиклі қолданылмайды. Мысалы:

Everest is the highest mountain in the world.

Эверест әлемдегі ең биік тау.

The highest peak of Kazakhstan is Khan Tengri Peak in the Tian-Shan Mountains.

Қазақстанның ең биік шыңы – Тянь-Шань тауындағы Хан Тәңірі шыңы.

1. Сын есім зат есім ретінде қолданылғанда **the** белгілілік артиклі қажет. Мысалы:

**The rich** cry too. Байлар жда жылайды.

We must respect **the old.** Біз қарияларды сыйлауымыз керек.

**The injured** were taking to hospital. Жаралылар ауруханаға жеткізілді.